Εγκατάσταση μοντέλου παραγωγής μη βοσκόμενων πρινώνων συναρτήσει αυξητικών παραμέτρων:
Creators: name: Αρχοντέλης, Αριστείδης Κωνσταντίνου
Publisher: name: Aristotle University of Thessaloniki
Year: 2010
Subjects: Πουρνάρι
Μοντέλο παραγωγής
Δείκτης φυλλικής επιφάνειας
Quercus coccifera
production model
leaf area index

description: Η διατριβή αυτή προσπάθησε να αναπτύξει ένα μοντέλο πρόβλεψης της παραγωγής πρινώνων σε σχέση με τις αυξητικές αλλομετρικές παραμέτρους των θάμνων και των μικροκλιματικών συνθηκών. Η έρευνα έγινε στις περιοχές Σέιχ Σου Θεσσαλονίκης και Αμαλή Λέσβου, όπου από δύο επιφάνειες δέκα (10) στρεμμάτων η κάθε μία, παρόμοιες φαινολογικά, επιλέχτηκαν διακόσια (200) πουρνάρια, εκατό (100) ανά επιφάνεια και εφαρμόστηκε συστηματική δειγματοληψία για τη λήψη στοιχείων υπαίθρου. Σε κάθε θάμνο μετρήθηκαν οι εξής παράμετροι: α) η παραγωγή, β) η φυλλική επιφάνεια, γ) το ύψος, δ) η επιφάνεια που καλύπτει κάθε θάμνος. Η παραγωγή ανά θάμνο μετρήθηκε με πλαίσια 35*35cm που τοποθετήθηκαν στις 4 πλευρές κάθε θάμνου και στα οποία κόπηκαν όλοι οι βλαστοί με τα φύλλα τους που περιλαμβάνονταν σ’ αυτά. Μετά το διαχωρισμό φύλλων και βλαστών μετρήθηκε η φυλλική επιφάνεια κάθε πλαισίου με ειδική συσκευή. Από τα δεδομένα αυτά υπολογίστηκαν η παραγωγή/m2, ο δείκτης φυλλικής επιφάνειας (LAI), το ειδικό βάρος του φύλλου (SLW) και η ειδική φυλλική επιφάνεια (SLA). Η καταγραφή των μικροκλιματικών συνθηκών στο εσωτερικό της κόμης κάθε θάμνου και εκτός της κόμης έγινε με πολυσένσορα και από τα στοιχεία που προέκυψαν υπολογίστηκε το υδατικό έλλειμμα της ατμόσφαιρας και ο συντελεστής απόσβεσης της ηλιακής ακτινοβολίας. Τα δεδομένα των δειγματοληψιών αναλύθηκαν στατιστικά με τη μέθοδο της ανάλυσης παλινδρόμησης. Από τα αποτελέσματα της έρευνας βρέθηκε ότι η μόνη αυξητική αλλομετρική παράμετρος που σχετιζόταν με την παραγωγή ήταν ο δείκτης φυλλικής επιφάνειας (LAI) και για τις δύο περιοχές έρευνας. Η συσχέτιση αυτή βρέθηκε αρκετά ισχυρή και εκφράστηκε με απλά ευθύγραμμα μοντέλα για κάθε περιοχή. Από τη συσχέτιση της παραγωγής με τις αλλομετρικές παραμέτρους SLW και SLA βρέθηκε ότι η μορφολογία των φυτών του πουρναριού (στενά και παχιά φύλλα) συμβάλει στην καλύτερη κατανομή τους στη φυτοκόμη, στην αύξηση του LAI, την αποτελεσματικότερη χρησιμοποίηση της ηλιακής ακτινοβολίας και επομένως στην αύξηση της παραγωγής του. Από τη συγκριτική ανάλυση των δύο μοντέλων που βρήκαμε, καταλήξαμε ότι το μοντέλο της περιοχής του Σείχ Σου μπορεί να χρησιμοποιηθεί και για την περιοχή της Αμαλής.
description: This thesis aims to explore ways of developing a prediction model, for the production of Kermes oak shrublands in connection to growth allometric parameters of shrubs and microclimatic conditions. This research carried out in two, phenologic similar, test sites placed at the districts of Seih Sou Thessalonikis and Amali Lesvou. Both sites were covering an area of 10000m2 each. A total of two hundred shrubs, one hundred per site, were selected and a systematic sampling was applied for the data collection. For each shrub four variables were measured: a) production, b) leaf area, c) height, and d) area covered by each shrub. The production per shrub was measured with frames of 35*35cm, by placing the frame on all 4 sides of each shrub and cutting all the shoots and leaves that were being contained inside the frame. After the leaves separation from the shoots, the leaf area of each frame was measured with a specialized device. From the derivables of the measurements the a) production/m2, b) leaf area index (LAI), c) specific leaf weight (SLW) and d) specific leaf area (SLA) were calculated. The values of the microclimatic inside and outside of the crown of each shrub were measured with the use of a specialized multisensor. From the collected data an estimation of the vapor pressure deficit and the light extinction coefficient was made. Finally those variables were statistically analyzed with the implementation of a regression analysis. From the research results we came to the conclusion that, the only growth allometric parameter associated with the production was the leaf area index (LAI) for both research areas. This correlation found to be strong enough and expressed in simple linear models for each region. The results from the correlation between production and the allometric parameters of SLW and SLA, indicated that the morphology of the shrubs (narrow and thick leaves) contributes to a) a better allocation in crown, b) an increase of LAI, c) a more effective use of solar radiation and thus to an increase of the shrub production. A comparative analysis of the two models, evinced that the model of the area Seih Sou can also be implemented at the site of Amali.